CELEX: 32020D0480
Language: mt
Date: 2020-04-01 00:00:00
Title: Deċiżjoni ta’ Implimentazzjoni tal-Kummissjoni (UE) 2020/480 tal-1 ta’ April 2020 li temenda d-Deċiżjoni ta’ Implimentazzjoni (UE) 2019/436 dwar l-istandards armonizzati għall-makkinarju abbozzati b’appoġġ għad-Direttiva 2006/42/KE tal-Parlament Ewropew u tal-Kunsill

2.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 102/6
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/480
         tal-1 ta’ April 2020
         li temenda d-Deċiżjoni ta’ Implimentazzjoni (UE) 2019/436 dwar l-istandards armonizzati għall-makkinarju abbozzati b’appoġġ għad-Direttiva 2006/42/KE tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill, u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b’mod partikolari l-Artikolu 10(6) tiegħu,
         Wara li kkunsidrat id-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju, u li temenda d-Direttiva 95/16/KE (2), u b’mod partikolari l-Artikolu 7(3) tagħha,
         Billi:
         
                     (1)
                  
                  
                     F’konformità mal-Artikolu 7 tad-Direttiva 2006/42/KE, il-makkinarju manifatturat f’konformità ma’ standard armonizzat, li r-referenzi għalih ġew ippubblikati f’Il-Ġurnal Uffiċjali tal-Unjoni Ewropea, irid ikun preżunt li jikkonforma mar-rekwiżiti essenzjali tas-saħħa u tas-sikurezza koperti b’tali standard armonizzat.
                  
               
                     (2)
                  
                  
                     Permezz tal-ittra tad-19 ta’ Diċembru 2006, il-Kummissjoni għamlet talba (“it-talba M/396”) lis-CEN u lis-CENELEC għall-abbozzar, għar-reviżjoni u għat-tlestija tal-ħidma fuq l-istandards armonizzati b’appoġġ għad-Direttiva 2006/42/KE biex jitqiesu l-bidliet introdotti b’dik id-Direttiva meta mqabbla mad-Direttiva 98/37/KE tal-Parlament Ewropew u tal-Kunsill (3).
                  
               
                     (3)
                  
                  
                     Abbażi tat-talba M/396, is-CEN abbozza l-istandards armonizzati ġodda EN ISO 18497:2018 dwar is-sikurezza ta’ makkinarju agrikolu awtomatizzat ħafna, EN 14033-4:2019 dwar ir-rekwiżiti tekniċi għaċ-ċirkolazzjoni u għat-tħaddim ta’ applikazzjonijiet ferrovjarji fuq il-linji ferrovjarji urbani, EN 16770:2018 dwar is-sistemi tal-estrazzjoni tal-laqx u tat-trab għall-installazjoni fuq ġewwa ta’ magni li jaħdmu l-injam, EN 16712-4:2018 dwar il-ġeneraturi ta’ ragħwa ta’ espansjoni għolja, EN 62841-4-2:2019 dwar rekwiżiti tas-sikurezza partikolari għall-makkinarju taż-żbir tas-sisien tal-ħaxix, EN 62841-3-12:2019 dwar rekwiżiti tas-sikurezza partikolari għall-magni li jaqtgħu l-kamini u li jistgħu jiġu ttrasportati, EN ISO 20607:2019 dwar it-tħejjija ta’ partijiet, rilevanti għas-sikurezza, tal-manwal tal-istruzzjonijiet għall-makkinarju, u EN 17067:2018 dwar ir-rekwiżiti tas-sikurezza għas-sistemi ta’ kontroll mill-bogħod li jintużaw f’ċerti makkinarju tal-forestrija.
                  
               
                     (4)
                  
                  
                     Barra minn hekk, abbażi tat-talba M/396, is-CEN u s-CENELEC irrevedew u emendaw standards eżistenti biex jadattawhom għall-progress teknoloġiku, inkluż l-istandards EN ISO 10517:2019, EN ISO 11148-13:2018, EN 12012-1:2018, EN 12733:2018, EN 16985:2018, EN ISO 19296:2018, EN ISO 28927-4:2010 u EN ISO 28927-4:2010/A1:2018, EN 60204-1:2018, EN IEC 60204-11:2019, EN 707:2019, EN 1459-2:2015+A1:2018, EN ISO 3691-5:2015, EN ISO 4254-9:2018, EN 12312-8:2018, u EN ISO 19353:2019.
                  
               
                     (5)
                  
                  
                     Il-Kummissjoni, flimkien mas-CEN u mas-CENELEC, ivvalutat jekk l-istandards abbozzati, reveduti u emendati mis-CEN u mis-CENELEC jikkonformawx mat-talba M/396.
                  
               
                     (6)
                  
                  
                     L-istandards abbozzati, reveduti u emendati mis-CEN u mis-CENELEC abbażi tat-talba M/396 jissodisfaw ir-rekwiżiti li huma għandhom l-għan li jkopru u li huma stabbiliti fid-Direttiva 2006/42/KE. Għalhekk huwa xieraq li r-referenzi għal dawk l-istandards jiġu ppubblikati f’Il-Ġurnal Uffiċjali tal-Unjoni Ewropea.
                  
               
                     (7)
                  
                  
                     Bħala riżultat tal-ħidma tas-CEN u tas-CENELEC abbażi tat-talba M/396, diversi standards armonizzati ppubblikati f’Il-Ġurnal Uffiċjali tal-Unjoni Ewropea (4) ġew sostitwiti, reveduti jew emendati. Għalhekk, huwa meħtieġ li r-referenzi għal dawk l-istandards jitneħħew mill-Ġurnal Uffiċjali tal-Unjoni Ewropea. Sabiex il-manifatturi jingħataw biżżejjed żmien biex jippreparaw għall-applikazzjoni tal-istandards ġodda, tal-istandards reveduti u tal-emendi għall-istandards, huwa meħtieġ li t-tneħħija tar-referenzi għall-istandards armonizzati tiġi differita.
                  
               
                     (8)
                  
                  
                     Ir-referenzi għall-istandards armonizzati EN ISO 19085-3:2017 dwar il-magni li jaħdmu l-injam u EN ISO 28927-2:2009/A1:2017 dwar l-għodod awtomatizzati portabbli tal-idejn, huma inklużi fl-Annessi I u II tad-Deċiżjoni ta’ Implimentazzjoni tal-Kummissjoni (UE) 2019/436 (5). Madankollu, verżjonijiet preċedenti ta’ dawk l-istandards, EN 848-3:2012 u EN ISO 28927-2:2009, huma ppubblikati fis-serje C tal-Ġurnal Uffiċjali tal-Unjoni Ewropea (6) u ma tneħħewx. Minħabba li l-istandards EN 848-3:2012 u EN ISO 28927-2:2009 ma għadhomx jirrappreżentaw l-ogħla livell ta’ żvilupp tekniku, huwa xieraq li r-referenzi għal dawk l-istandards jitneħħew mill-Ġurnal Uffiċjali tal-Unjoni Ewropea. Sabiex il-manifatturi jingħataw biżżejjed żmien biex jippreparaw għall-applikazzjoni tal-istandards EN ISO 19085-3:2017 u EN ISO 28927-2:2009/A1:2017, huwa meħtieġ li t-tneħħija tal-istandards EN 848-3:2012 u EN ISO 28927-2:2009 tiġi differita.
                  
               
                     (9)
                  
                  
                     L-Anness I tad-Deċiżjoni ta’ Implimentazzjoni (UE) 2019/436 jelenka r-referenzi għall-istandards armonizzati li jikkonferixxu preżunzjoni tal-konformità mad-Direttiva 2006/42/KE u l-Anness II ta’ dik id-Deċiżjoni ta’ Implimentazzjoni jelenka r-referenzi għall-istandards armonizzati li jikkonferixxu preżunzjoni tal-konformità b’restrizzjonijiet. Minħabba li jeħtieġ li jiġu ppubblikati diversi referenzi għal standards armonizzati u minħabba li l-ebda restrizzjoni ma jeħtieġ li tiżdied meta jiġu ppubblikati dawk l-istandards, huwa xieraq li jiżdiedu dawk ir-referenzi fl-Anness I tad-Deċiżjoni ta’ Implimentazzjoni (UE) 2019/436. Jeħtieġ ukoll li r-referenza għall-istandard EN 62841-2-1:2018 tiġi sostitwita f’dak l-Anness sabiex tiġi inkluża referenza għall-aħħar emenda għal dak l-istandard.
                  
               
                     (10)
                  
                  
                     L-Anness III tad-Deċiżjoni ta’ Implimentazzjoni (UE) 2019/436 jelenka r-referenzi għall-istandards armonizzati b’appoġġ għad-Direttiva 2006/42/KE li jitneħħew mill-Ġurnal Uffiċjali tal-Unjoni Ewropea mid-dati stabbiliti f’dak l-Anness. Minħabba li diversi referenzi għal standards armonizzati li huma ppubblikati fis-serje C tal-Ġurnal Uffiċjali tal-Unjoni Ewropea jeħtieġ li jitneħħew, huwa xieraq li jiżdiedu dawk ir-referenzi għall-Anness III tad-Deċiżjoni ta’ Implimentazzjoni (UE) 2019/436.
                  
               
                     (11)
                  
                  
                     Għaldaqstant, jenħtieġ li d-Deċiżjoni ta’ Implimentazzjoni (UE) 2019/436 tiġi emendata skont dan.
                  
               
                     (12)
                  
                  
                     Il-konformità ma’ standard armonizzat tikkonferixxi preżunzjoni tal-konformità mar-rekwiżiti essenzjali korrispondenti stabbiliti fil-leġiżlazzjoni tal-Unjoni dwar l-armonizzazzjoni mid-data tal-pubblikazzjoni tar-referenza ta’ tali standard f’Il-Ġurnal Uffiċjali tal-Unjoni Ewropea. Għalhekk, jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha,
                  
               ADOTTAT DIN ID-DEĊIŻJONI:
         
            Artikolu 1
            L-Anness I tad-Deċiżjoni ta’ Implimentazzjoni (UE) 2019/436 huwa emendat f’konformità mal-Anness I ta’ din id-Deċiżjoni.
         
         
            Artikolu 2
            L-Anness III tad-Deċiżjoni ta’ Implimentazzjoni (UE) 2019/436 huwa emendat f’konformità mal-Anness II ta’ din id-Deċiżjoni.
         
         
            Artikolu 3
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Il-punt (1) tal-Anness I għandu japplika mit-2 ta’ Ottubru 2021.
            Magħmul fi Brussell, l-1 ta’ April 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 316, 14.11.2012, p. 12.
         
            (2)  ĠU L 157, 9.6.2006, p. 24.
         
            (3)  Id-Direttiva 98/37/KE tal-Parlament Ewropew u tal-Kunsill tat-22 ta’ Ġunju 1998 dwar l-approssimazzjoni tal-liġijiet tal-Istati Membri dwar il-makkinarju (ĠU L 207, 23.7.1998, p. 1).
         
            (4)  ĠU C 92, 9.3.2018, p. 1.
         
            (5)  Id-Deċiżjoni ta’ Implimentazzjoni tal-Kummissjoni (UE) 2019/436 tat-18 ta’ Marzu 2019 dwar l-istandards armonizzati għall-makkinarju abbozzati b’appoġġ għad-Direttiva 2006/42/KE tal-Parlament Ewropew u tal-Kunsill (ĠU L 75, 19.3.2019, p. 108).
         
            (6)  ĠU C 92, 9.3.2018, p. 1.
      
      
         
            ANNESS I
            L-Anness I tad-Deċiżjoni ta’ Implimentazzjoni (UE) 2019/436 huwa emendat kif ġej:
            
                        (1)
                     
                     
                        ir-ringiela 35 hija sostitwita b’dan li ġej:
                        
                                    “35.
                                 
                                 
                                    EN 62841-2-1:2018
                                    Għodod miżmumin fl-idejn u mħaddmin b’mutur elettriku, għodod li jistgħu jiġu ttrasportati, u makkinarju għal lons u ġonna – Sikurezza – Parti 2-1: Rekwiżiti partikolari għal drills li jinżammu bl-idejn u drills ta’ impatt qawwi (IEC 62841-2-1:2017, Modifikat)
                                    EN 62841-2-1:2018/A11:2019
                                 
                                 
                                    C”
                                 
                              
                  
                        (2)
                     
                     
                        jiżdiedu r-ringieli li ġejjin:
                        
                                    “43.
                                 
                                 
                                    EN ISO 18497:2018
                                    Makkinarji u tratturi agrikoli – Sikurezza ta’ magni agrikoli awtomatizzati ħafna – Prinċipji għad-disinn (ISO 18497:2018)
                                 
                                 
                                    B
                                 
                              
                                    44.
                                 
                                 
                                    EN ISO 19353:2019
                                    Sikurezza tal-makkinarju – Prevenzjoni tan-nirien u protezzjoni min-nirien (ISO 19353:2019)
                                 
                                 
                                    B
                                 
                              
                                    45.
                                 
                                 
                                    EN 707:2018
                                    Makkinarju agrikolu – Makkinarju għat-tidmil ta’ fertilizzant likwidu – Sikurezza
                                 
                                 
                                    C
                                 
                              
                                    46.
                                 
                                 
                                    EN 1459-2:2015+A1:2018
                                    Trakkijiet li jaħdmu fuq art imħarbta – Rekwiżiti tas-sikurezza u verifika – Parti 2: Trakkijiet bi krejnijiet teleskopiċi li jilħqu distanzi li jvarjaw u li jduru f’diversi direzzjonijiet
                                 
                                 
                                    C
                                 
                              
                                    47.
                                 
                                 
                                    EN ISO 3691-5:2015
                                    Trakkijiet industrijali – Rekwiżiti tas-sikurezza u verifika – Part 5: Trakkijiet operati minn persuni fuq saqajhom (ISO 3691-5:2014)
                                 
                                 
                                    C
                                 
                              
                                    48.
                                 
                                 
                                    EN ISO 4254-9:2018
                                    Makkinarju agrikolu – Sikurezza – Parti 9: Drills tat-tħaffir għaż-żrigħ (ISO 4254-9:2018)
                                 
                                 
                                    C
                                 
                              
                                    49.
                                 
                                 
                                    EN ISO 10517:2019
                                    Makkinarju motorizzat taż-żbir tas-sisien tal-ħaxix li jinżamm bl-idejn – Sikurezza (ISO 10517:2019)
                                 
                                 
                                    C
                                 
                              
                                    50.
                                 
                                 
                                    EN ISO 11148-13:2018
                                    Għodod motorizzati mhux tal-elettriku li jinżammu bl-idejn – Rekwiżiti tas-sikurezza – Parti 13: Għodod tat-tqegħid ta’ elementi tat-twaħħil (ISO 11148-13:2017)
                                 
                                 
                                    C
                                 
                              
                                    51.
                                 
                                 
                                    EN 12012-1:2018
                                    Magni għal materjali tal-plastik u tal-lastiku – Magni li jnaqqsu d-daqs – Parti 1: Rekwiżiti tas-sikurezza għall-makkinarju bix-xfafar tal-granulazzjoni u tat-tqattigħ
                                 
                                 
                                    C
                                 
                              
                                    52.
                                 
                                 
                                    EN 12312-8:2018
                                    Tagħmir ibbażat fuq l-art li jappoġġa lill-inġenji tal-ajru – Rekwiżiti speċifiċi – Parti 8: Turġien u pjattaformi tal-manutenzjoni jew tas-servizz
                                 
                                 
                                    C
                                 
                              
                                    53.
                                 
                                 
                                    EN 12733:2018
                                    Makkinarju agrikolu u tal-forestrija – Makkinarju tal-ħsad ikkontrollat minn persuni fuq saqajhom – Sikurezza
                                 
                                 
                                    C
                                 
                              
                                    54.
                                 
                                 
                                    EN 14033-4:2019
                                    Applikazzjonijiet ferrovjarji – Linji ferrovjarji – Magni tal-kostruzzjoni u tal-manutenzjoni konnessi mal-linji ferrovjarji – Parti 4: Rekwiżiti tekniċi għaċ-ċirkolazzjoni, għall-ivvjaġġar u għat-tħaddim fuq linji ferrovjarji urbani
                                 
                                 
                                    C
                                 
                              
                                    55.
                                 
                                 
                                    EN 16712-4:2018
                                    Tagħmir portabbli għat-tfigħ ta’ aġenti tat-tifi tan-nar fornuti minn pompi tat-tifi tan-nar – Tagħmir tar-ragħwa portabbli – Parti 4: Ġeneraturi ta’ ragħwa ta’ espansjoni għolja PN16
                                 
                                 
                                    C
                                 
                              
                                    56.
                                 
                                 
                                    EN 16770:2018
                                    Sikurezza tal-magni li jaħdmu l-injam – Sistemi tal-estrazzjoni tal-laqx u tat-trab għall-installazzjoni fuq ġewwa – Rekwiżiti tas-sikurezza
                                 
                                 
                                    C
                                 
                              
                                    57.
                                 
                                 
                                    EN 16985:2018
                                    Kabini fejn jingħata l-isprej għall-applikazzjoni ta’ materjal tal-kisi organiku – Rekwiżiti tas-sikurezza
                                 
                                 
                                    C
                                 
                              
                                    58.
                                 
                                 
                                    EN 17067:2018
                                    Makkinarju tal-forestrija – Rekwiżiti tas-sikurezza għall-kontrolli mill-bogħod bil-frekwenzi tar-radju
                                 
                                 
                                    C
                                 
                              
                                    59.
                                 
                                 
                                    EN ISO 19296:2018
                                    Xogħol fil-minjieri – Magni mobbli għax-xogħol taħt l-art – Sikurezza tal-magni (ISO 19296:2018)
                                 
                                 
                                    C
                                 
                              
                                    60.
                                 
                                 
                                    EN ISO 28927-4:2010
                                    Għodod motorizzati portabbli li jinżammu bl-idejn – Metodi ta’ ttestjar għall-evalwazzjoni tal-vibrazzjonijiet – Parti 4: Moli dritti (ISO 28927-4:2010)
                                    EN ISO 28927-4:2010/A1:2018
                                 
                                 
                                    C
                                 
                              
                                    61.
                                 
                                 
                                    EN 60204-1:2018
                                    Sikurezza tal-makkinarju – Tagħmir elettriku tal-magni – Parti 1: Rekwiżiti ġenerali (IEC 60204-1:2016, Modifikat)
                                 
                                 
                                    B
                                 
                              
                                    62.
                                 
                                 
                                    EN IEC 60204-11:2019
                                    Sikurezza tal-makkinarju – Tagħmir elettriku tal-magni – Parti 11: Rekwiżiti għat-tagħmir b’vultaġġi ogħla minn 1 000  V AC jew 1 500  V DC u mhux iktar minn 36 kV (IEC 60204-11:2018)
                                 
                                 
                                    B
                                 
                              
                                    63.
                                 
                                 
                                    EN 62841-4-2:2019
                                    Għodod miżmumin fl-idejn u mħaddmin minn mutur elettriku, għodod li jistgħu jinġarru, u makkinarju għal lons u ġonna – Sikurezza – Parti 4-2: Rekwiżiti partikolari għall-makkinarju taż-żbir tas-sisien tal-ħaxix (IEC 62841-4-2:2017, Modifikat)
                                 
                                 
                                    C
                                 
                              
                                    64.
                                 
                                 
                                    EN 62841-3-12:2019
                                    Għodod miżmumin fl-idejn u mħaddmin minn mutur elettriku, għodod li jistgħu jiġu ttrasportati, u makkinarju għal lons u ġonna – Sikurezza – Parti 3-12: Rekwiżiti partikolari għall-magni li jaqtgħu l-kamini u li jistgħu jiġu ttrasportati (IEC 62841-3-12:2017)
                                 
                                 
                                    C
                                 
                              
                                    65.
                                 
                                 
                                    EN 62841-2-21:2019
                                    Għodod miżmumin fl-idejn u mħaddmin minn mutur elettriku, għodod li jistgħu jiġu ttrasportati, u makkinarju għal lons u ġonna – Sikurezza – Parti 2-21: Rekwiżiti partikolari għall-makkinarju tat-tindif tal-katusi li jinżammu bl-idejn (IEC 62841-2-21:2017, Modifikat)
                                 
                                 
                                    C
                                 
                              
                                    66.
                                 
                                 
                                    EN ISO 20607:2019
                                    Sikurezza tal-makkinarju – Manwal tal-istruzzjonijiet – Prinċipji ġenerali tal-abbozzar (ISO 20607:2019)
                                 
                                 
                                    B
                                 
                              
                                    67.
                                 
                                 
                                    EN ISO 19085-7:2019
                                    Magni li jaħdmu l-injam – Sikurezza – Parti 7: Inċanar tas-superfiċe, inċanar tal-ħxuna, magni tal-inċanar tas-superfiċe/tal-ħxuna kkombinati (ISO 19085-7:2019)
                                 
                                 
                                    C
                                 
                              
                                    68.
                                 
                                 
                                    EN 1114-3:2019
                                    Magni għal-lastiku u għall-plastik – Makkinarju tal-estrużjoni u linji tal-estrużjoni – Parti 3: Rekwiżiti tas-sikurezza għall-apparat li jiġbed il-lastiku/il-plastik likwidu
                                 
                                 
                                    C
                                 
                              
                                    69.
                                 
                                 
                                    EN 1127-1:2019
                                    Atmosferi splussivi – Prevenzjoni tal-isplużjonijiet u protezzjoni minnhom – Parti 1: Kunċetti bażiċi u metodoloġija
                                 
                                 
                                    B”
                                 
                              
                  
      
      
         
            ANNESS II
            Fl-Anness III tad-Deċiżjoni ta’ Implimentazzjoni (UE) 2019/436, jiżdiedu r-ringieli li ġejjin:
            
               
                           39“.
                        
                        
                           EN ISO 28927-4:2010
                           Għodod motorizzati portabbli li jinżammu bl-idejn – Metodi ta’ ttestjar għal evalwazzjoni tal-vibrazzjonijiet – Parti 4: Moli dritti (ISO 28927-4:2010)
                        
                        
                           it-2 ta’ April 2020
                        
                        
                           C
                        
                     
                           40.
                        
                        
                           EN ISO 19353:2016
                           Sikurezza tal-makkinarju – Prevenzjoni tan-nirien u protezzjoni min-nirien (ISO 19353:2015)
                        
                        
                           it-2 ta’ Ottubru 2021
                        
                        
                           B
                        
                     
                           41.
                        
                        
                           EN 707:1999+A1:2009
                           Makkinarju agrikolu – Makkinarju għat-tidmil ta’ fertilizzant likwidu – Sikurezza
                        
                        
                           it-2 ta’ Ottubru 2021
                        
                        
                           C
                        
                     
                           42.
                        
                        
                           EN 792-13:2000+A1:2008
                           Għodod motorizzati mhux tal-elettriku li jinżammu bl-idejn – Rekwiżiti tas-sikurezza – Parti 13: Għodod tat-tqegħid ta’ elementi tat-twaħħil
                        
                        
                           it-2 ta’ Ottubru 2021
                        
                        
                           C
                        
                     
                           43.
                        
                        
                           EN 1889-1:2011
                           Magni għall-minjieri taħt l-art – Magni mobbli għax-xogħol taħt l-art – Sikurezza – Parti 1: Vetturi b’tajers tal-lastiku
                        
                        
                           it-2 ta’ Ottubru 2021
                        
                        
                           C
                        
                     
                           44.
                        
                        
                           EN ISO 3691-5:2014
                           Trakkijiet industrijali – Rekwiżiti tas-sikurezza u verifika – Part 5: Trakkijiet operati minn persuni fuq saqajhom (ISO 3691-5:2014)
                           EN ISO 3691-5:2014/AC:2014
                        
                        
                           it-2 ta’ Ottubru 2021
                        
                        
                           C
                        
                     
                           45.
                        
                        
                           EN ISO 10517:2009
                           Makkinarju motorizzat taż-żbir tas-sisien tal-ħaxix li jinżamm bl-idejn – Sikurezza (ISO 10517:2009)
                           EN ISO 10517:2009/A1:2013
                        
                        
                           it-2 ta’ Ottubru 2021
                        
                        
                           C
                        
                     
                           46.
                        
                        
                           EN 12012-1:2007+A1:2008
                           Magni għal-lastiku u għall-plastik – Magni li jnaqqsu d-daqs – Parti 1: Rekwiżiti tas-sikurezza għall-makkinarju bix-xfafar tal-granulazzjoni
                        
                        
                           it-2 ta’ Ottubru 2021
                        
                        
                           C
                        
                     
                           47.
                        
                        
                           EN 12012-3:2001+A1:2008
                           Magni għal-lastiku u għall-plastik – Magni li jnaqqsu d-daqs – Parti 3: Rekwiżiti tas-sikurezza għall-makkinarju tat-tqattigħ
                        
                        
                           it-2 ta’ Ottubru 2021
                        
                        
                           C
                        
                     
                           48.
                        
                        
                           EN 12312-8:2005+A1:2009
                           Tagħmir ibbażat fuq l-art li jappoġġa lill-inġenji tal-ajru – Rekwiżiti speċifiċi – Parti 8: Turġien u pjattaformi tal-manutenzjoni
                        
                        
                           it-2 ta’ Ottubru 2021
                        
                        
                           C
                        
                     
                           49.
                        
                        
                           EN 12733:2001+A1:2009
                           Makkinarju agrikolu u tal-forestrija – Makkinarju tal-ħsad ikkontrollat minn persuni fuq saqajhom – Sikurezza
                        
                        
                           it-2 ta’ Ottubru 2021
                        
                        
                           C
                        
                     
                           50.
                        
                        
                           EN 12981:2005+A1:2009
                           Impjanti tal-kisi – Kabini fejn jingħata l-isprej għall-applikazzjoni ta’ materjal tal-kisi f’forma ta’ trab organiku – Rekwiżiti tas-sikurezza
                        
                        
                           it-2 ta’ Ottubru 2021
                        
                        
                           C
                        
                     
                           51.
                        
                        
                           EN 13355:2004+A1:2009
                           Impjanti tal-kisi – Kabini kkombinati – Rekwiżiti tas-sikurezza
                        
                        
                           it-2 ta’ Ottubru 2021
                        
                        
                           C
                        
                     
                           52.
                        
                        
                           EN 14018:2005+A1:2009
                           Makkinarju agrikolu u tal-forestrija – Drills tat-tħaffir għaż-żrigħ – Sikurezza
                        
                        
                           it-2 ta’ Ottubru 2021
                        
                        
                           C
                        
                     
                           53.
                        
                        
                           EN 60204-1:2006
                           Sikurezza tal-makkinarju – Tagħmir elettriku tal-magni – Parti 1: Rekwiżiti ġenerali (IEC 60204-1:2005, Modifikat)
                           EN 60204-1:2006/AC:2010
                           EN 60204-1:2006/A1:2009
                        
                        
                           it-2 ta’ Ottubru 2021
                        
                        
                           B
                        
                     
                           54.
                        
                        
                           EN 60204-11:2000
                           Sikurezza tal-makkinarju – Tagħmir elettriku tal-magni – Parti 11: Rekwiżiti għat-tagħmir b’vultaġġ għoli (HV) b’vultaġġi ogħla minn 1 000  V AC jew 1 500  V DC u mhux iktar minn 36 kV (IEC 60204-11:2000)
                           EN 60204-11:2000/AC:2010
                        
                        
                           it-2 ta’ Ottubru 2021
                        
                        
                           B
                        
                     
                           55.
                        
                        
                           EN 848-3:2012
                           Sikurezza tal-magni li jaħdmu l-injam – Magni għall-immudellar minn naħa waħda b’għodda rotatorja – Parti 3: Magni tal-ibborjar u tal-irrawtjar ikkontrollati numerikament (NC)
                        
                        
                           it-2 ta’ Ottubru 2021
                        
                        
                           C
                        
                     
                           56.
                        
                        
                           EN ISO 28927-2:2009
                           Għodod motorizzati portabbli li jinżammu bl-idejn – Metodi ta’ ttestjar għal evalwazzjoni tal-vibrazzjonijiet – Parti 2: Wrenches, għodod li jdawru l-iskorfini u tornaviti (ISO 28927-2:2009)
                        
                        
                           it-2 ta’ Ottubru 2021
                        
                        
                           C
                        
                     
                           57.
                        
                        
                           EN 60745-2-21:2009
                           Għodod motorizzati tal-elettriku li jinżammu bl-idejn – Sikurezza – Parti 2-21: Rekwiżiti partikolari għall-makkinarju tat-tindif tal-katusi (IEC 60745-2-21:2002, Modifikat)
                           EN 60745-2-21:2009/A1:2010
                        
                        
                           it-2 ta’ Ottubru 2021
                        
                        
                           C
                        
                     
                           58.
                        
                        
                           EN 859:2007+A2:2012
                           Sikurezza tal-magni li jaħdmu l-injam – Magni tal-inċanar tas-superfiċe bl-idejn
                        
                        
                           it-2 ta’ Ottubru 2021
                        
                        
                           C
                        
                     
                           59.
                        
                        
                           EN 860:2007+A2:2012
                           Sikurezza tal-magni li jaħdmu l-injam – Magni tal-inċanar tal-ħxuna minn naħa waħda biss
                        
                        
                           it-2 ta’ Ottubru 2021
                        
                        
                           C
                        
                     
                           60.
                        
                        
                           EN 861:2007+A2:2012
                           Sikurezza tal-magni li jaħdmu l-injam – Magni tal-inċanar u tat-tħaxxin tas-superfiċe
                        
                        
                           it-2 ta’ Ottubru 2021
                        
                        
                           C
                        
                     
                           61.
                        
                        
                           EN 1114-3:2001+A1:2008
                           Magni għal-lastiku u għall-plastik – Makkinarju tal-estrużjoni u linji tal-estrużjoni – Parti 3: Rekwiżiti tas-sikurezza għall-apparat li jiġbed il-lastiku/il-plastik likwidu
                        
                        
                           it-2 ta’ Ottubru 2021
                        
                        
                           C
                        
                     
                           62.
                        
                        
                           EN 1127-1:2011
                           Atmosferi splussivi – Prevenzjoni tal-isplużjonijiet u protezzjoni minnhom – Parti 1: Kunċetti bażiċi u metodoloġija
                        
                        
                           it-2 ta’ Ottubru 2021
                        
                        
                           B
                        
                     
                           63.
                        
                        
                           EN 1459-2:2015
                           Trakkijiet li jaħdmu fuq art imħarbta – Rekwiżiti tas-sikurezza u verifika – Parti 2: Trakkijiet bi krejnijiet teleskopiċi li jilħqu distanzi li jvarjaw u li jduru f’diversi direzzjonijiet
                        
                        
                           it-2 ta’ Ottubru 2021
                        
                        
                           C”